Antonio Balaguer Pascual

Antonio Balaguer Pascual, conoixito con a embotada de El Rey de Andorra (O Rei d'Andorra en aragonés), estió un atleta aragonés, naixito d'Andorra (Andorra-Sierra d'Arcos) en 1855 y muerto en ixa mesma localidat o 25 de marzo de 1938.

Estió un corredor de cursas pedestres, que destacaba por a suya gran fortaleza fisica y tamién por a suya capacidat de resistencia en cursas de luenga distancia, tenendo amás capacidat ta fer o que en l'atletismo moderno se conoix como sprintar, ye decir, a capacidat de correr tamién a mas velocidat en cualsequier momento d'a corrida u en finalizar-la.

En ixas envueltas d'a segunda metat d'o sieglo XIX, cuan o esporte no teneba garra regulación ni popularidat, Antonio Balaguer Pascual se convertió en una autentica personalidat en primeras en a suya comarca y dimpués s'estendilló a suya popularidat dende Alcanyiz dica Amposta, en Catalunya, plegando por o norte en as suyas actuacions dica a provincia de Uesca. Dimpués d'una victoria suya en Aliaga li concedioron o títol de "campión d'Aragón". Sindembargo, a suya fama trescruzó mugas internacionals, plegando a fer exhibicions en puestos como París u Londres, en competencia con chinetes montatos a caballo t'amostrar a suya velocidat, en ixas envueltas en que o esporte yera considerato alto u baixo como una atracción de feria. Fácil que con as suyas capacidaz hese estato un campión mundial si habría naixito bellas decadas dimpués.

 Vinclos externos 
  Antonio Balaguer Pascual «El Rey de Andorra» en a Gran Enciclopedia Aragonesa.

Categoría:Corredors de fundo d'Aragón
Categoría:Esportistas d'Aragón d'o sieglo XIX
Categoría:Naixius d'Andorra (Teruel)
Categoría:Muertos en Andorra (Teruel)
Categoría:1885 (naixencias)
Categoría:1938 (muertes)